కశ్మీర్పై భారత్, పాకిస్థాన్ల మధ్య మధ్యవర్తిత్వం నెరపడానికి చైనా ముందుకు వచ్చింది. మధ్యవర్తిత్వానికి చైనాకు ఉన్న అర్హతలేమిటి?కశ్మీర్ సమస్య జటిలమవుతున్న కొద్దీ ఈ సమస్యమీద ప్రపంచదేశాలు సలహాలు, సూచనలివ్వడం ఎక్కువైంది. ప్రస్తుతం భారత్లోనే కాక, అన్నిదేశాల  ప్రజల నాలుకల మీద నానుతున్నమాట కశ్మీరే. అమెరికానుంచి టర్కీవరకూ అన్ని దేశాలు భారత్, పాకిస్థాన్ మధ్య కశ్మీర్ సమస్యపై మధ్యవర్తిత్వానికి ముందుకు వస్తున్నాయి. ఇటీవల భారత పర్యటనకు  వచ్చిన టర్కీ అధ్యక్షుడు కూడా మధ్యవర్తిత్వం, మూడవ దేశ జోక్యం గురించి బహిరంగంగానే మాట్లాడారు. కశ్మీర్లో ఉగ్రవాద దాడులు, సైనిక దాడులు పాకిస్థాన్  పెంచుతూ పోతుండడంతో ప్రపంచ దేశాలు ఆందోళన చెందుతున్నాయి. అసలు కశ్మీర్ సమస్య కారణంగానే ప్రపంచానికి ఉగ్రవాద బెడద పట్టుకుందన్నట్టుగా అవి వ్యాఖ్యానిస్తున్నాయి. గతవారం చైనాకూడా కశ్మీర్ సమస్యపై భారత్, పాక్ల మధ్య మధ్యవర్తిత్వం నెరపడానికి సంసిద్ధత వ్యక్తంచేసింది.       ఆ దేశ అధికార పత్రికలు ఈ సమస్య గురించి విపులంగా చర్చిస్తూ, ‘‘ఇతర దేశాల ఆంతరంగిక వ్యవహారాల్లో జోక్యం చేసుకోకూడదనే సిద్ధాంతానికి చైనా మొదటినుంచీ కట్టుబడి ఉంది. చైనా పరిశ్రమలు, వాణిజ్య సంస్థలు ఇతర దేశాల్లో పెట్టుబడులు పెట్టినప్పుడు వాటిని కాపాడాల్సిన బాధ్యత చైనా ప్రభుత్వంమీద ఉందనడంలో సందేహం లేదు. చైనా ఈ విషయంలో తనకేమీ పట్టనట్టు వ్యవహరించలేదు. చైనా తన చుట్టుపక్కల దేశాల్లో భారీగా పెట్టుబడులు పెట్టింది. అందువల్ల పొరుగుదేశాల మధ్య ఏవైనా వివాదాలు, విభేదాలు ఉంటే వాటిని పరిష్కరించడానికి కృషి చేయడంలో తప్పేమీ లేదని చైనా భావిస్తోంది. అదే ఉద్దేశంతో అవసరమైతే భారత్, పాకిస్థాన్ దేశాల మధ్య కూడా వివాదాల పరిష్కారానికి చైనా సిద్ధంగా ఉంది’’ అని తెలిపాయి. ‘‘మయన్మార్, బంగ్లాదేశ్ మధ్య వివాదాల పరిష్కారానికి చైనా చేసిన కృషి విజయవంతమైంది. అదే అనుభవంతో, దక్షిణాసియా, ఆగ్నేయాసియా దేశాల మధ్య కూడా వివాదాల పరిష్కారానికి చొరవ చూపించాలనుకుంటోంది’’ అని కూడా అది తెలియజేసింది.     పొరుగు దేశాల విషయంలో చైనా చూపిస్తున్న ఆసక్తి చూసి బహుశా ప్రపంచ దేశాల దృష్టిలో ఆ దేశం ఉన్నతంగా కనిపిస్తే కనిపించవచ్చు. చైనా బాధ్యతాయుతంగా వ్యవహరిస్తున్నట్లు అన్ని దేశాలూ భావించవచ్చు. ప్రపంచ దేశాల మధ్య చైనాకు రాజకీయంగా, ఆర్థికంగా ఉన్న పలుకుబడి, ముఖ్యంగా కొన్ని చిన్న దేశాలపై దానికి ఉన్న పట్టు చూస్తే చైనా ఆలోచన, వైఖరి ఆకట్టుకునే విధంగానే ఉంటాయి. మయన్మార్, బంగ్లాదేశ్ సమస్యల పరిష్కారంవరకూ బాగానే ఉంది కానీ, దక్షిణాసియా విషయంలో మాత్రం ఈ ఆలోచన అంతగా చెల్లుబాటు కానట్టు కనిపిస్తోంది. దాని మధ్యవర్తిత్వం కచ్చితంగా తనకు అనుకూలమైన దేశం వైపే ఉంటుందనడంలో సందేహంలేదు. ఇక్కడ చైనాకు అనుకూలమైన దేశం పాకిస్థానేనని అందరికీ తెలుసు. భారత్, పాక్ల మధ్య చైనా మధ్యవర్తిత్వం నెరపడమనేది ఏ స్థాయిలో, ఏ విధంగా ఉంటుందో ముందుగానే ఊహించవచ్చు. చైనాయే అసలు దోషిఇందుకు కారణాలు అనేకం ఉన్నాయి. ఇందులో మొదటిది ఏమిటంటే, పాకిస్థాన్లాగే చైనా కూడా కశ్మీర్లో కొంత భాగం ఆక్రమించుకుంది. లడఖ్లోని ఆక్సాయ్చిన్లో సుమారు 37,240 చదరపు కిలోమీటర్ల విస్తీర్ణం గల భూమిని చైనా ఆక్రమించుకుంది. 1963లో తాము ఓ ద్వైపాక్షిక ఒప్పందం ద్వారా ఈ ప్రాంతాన్ని స్వీకరించినట్టు చైనా తరచు వాదిస్తుంటుంది. చైనా ఈ విధంగా ఆక్సాయ్చిన్లోని కొంత భాగం ఆక్రమించుకోవడం కూడా కశ్మీర్ సమస్యకు ఒక కారణమని భారత్ భావిస్తోంది. భారత్, పాకిస్థాన్ మధ్య వివాదాలు, విభేదాల పరిష్కారానికి చైనా మధ్యవర్తిత్వం నెరపడమంటే ఏమిటో, దాని ఫలితం ఎలా ఉండబోతోందో ఈ ఒక్క కారణాన్ని బట్టి అర్థం చేసుకోవచ్చు. సాధారణంగా స్వప్రయోజనం లేనిదే చైనా ఎటువంటి ఉదాత్త చర్యకూ పాల్పడదు. నిజానికి హిందూమహాసముద్రంలోనూ, ఆసియా ఖండంలోనూ ప్రాబల్యం పెంచుకోవడానికి చైనా గత ఆరేళ్ళుగా ఎన్నో దుష్కార్యాలకు పాల్పడుతోంది. భారత్ చుట్టూ ఉన్న దేశాలలో అభివృద్ధి కార్యకలాపాల ముసుగులో సైనిక బలగాలను పెంచుకుంటోంది. భారత్ విషయంలో అనేక పర్యాయాలు కయ్యానికి కాలు దువ్వింది. ప్రస్తుతం మయన్మార్, నేపాల్, మారిషస్, శ్రీలంక, పాకిస్థాన్, బంగ్లాదేశ్, టిబెట్ తదితర దేశాల్లో రోడ్లు, రేవులు, విమానాశ్రయాలు, రైలు మార్గాలు, ఇతర ప్రాజెక్టులు భారీయెత్తున నిర్మిస్తోంది. ప్రతి దాని దగ్గరా అవసరమున్నా లేకపోయినా భారీ సంఖ్యలో సైనిక బలగాలను, స్థావరాలను ఏర్పాటు చేస్తోంది. ఈ భారీ అభివృద్ధి వ్యూహానికి ముత్యాలసరాలని పేరుపెట్టింది.               అదే పద్ధతిలో, భారత్లో పాకిస్థాన్తో పాటు తాను ఆక్రమించుకున్న ప్రాంతాల దగ్గర కూడా చైనా తన ప్రాబల్యం పెంచుకుంటోంది. పాక్ ఆక్రమిత కశ్మీర్లోనూ, గిల్గిత్-బాల్టిస్థాన్లోనూ అది అభివృద్ధి కార్యక్రమాలు చేపట్టి, శరవేగంతో పూర్తి చేస్తోంది. ఇక్కడ మరెన్నో ప్రాథమిక సదుపాయాలు కూడా కల్పిస్తోంది. విద్యుచ్ఛక్తి కేంద్రాలు, రోడ్ల నిర్మాణం, ఆస్పత్రుల నిర్మాణం, నీటి సరఫరా వసతులు వంటి అభివృద్ధి కార్యక్రమాలను చేపట్టింది. దీనికి చైనా ‘చైనా- పాకిస్థాన్ ఆర్థిక నడవా’ అని పేరు పెట్టింది. భారత చుట్టూరా, భారత సరిహద్దుల్లో, పొరుగు దేశాల్లో భారీగా రోడ్ల నిర్మాణం చేపట్టడం భారత్కు ఆందోళన కలిగించే పరిణామం. పాక్ ఆక్రమిత కశ్మీర్లో భారత్ సరిహద్దులకు దగ్గరగా రోడ్ల నిర్మాణం, ఇతర అభివృద్ధి కార్యక్రమాలు చేపట్టడం, వాటి రక్షణకు సైనిక బలగాలను కూడా భారీగా మోహరించడంపై అనేక పర్యాయాలు ఆందోళన వ్యక్తం చేసింది. ఉపఖండంలో ఇతర దేశాలు సైనిక బలగాలను మోహరించడంపై అమెరికా, ఐక్యరాజ్య సమితి, ఇతర అగ్రరాజ్యాలకు ఫిర్యాదు చేసింది. చైనాకు కూడా నిరసన తెలియజేసింది. అయినా, తన కార్యకలాపాలు కొనసాగిస్తూనే ఉంది.ఇదొక కొత్త పన్నాగంభారత్ – పాకిస్థాన్ మధ్య మధ్యవర్తిత్వం నెరపడానికి చైనాకు ఎటువంటి అర్హతా లేదనడంలో సందేహం లేదు. పాకిస్థాన్లో భారీగా పెట్టుబడులు పెట్టడమే తన అర్హత అని చైనా అనుకుంటే పొరపాటు పడ్డట్టే. మధ్యవర్తిత్వం నెరపుతామని గతంలో అమెరికా సూచించినప్పుడే ఈ ఆలోచన భారతకు దురుద్దేశచర్యగా, అనవసర జోక్యంగా కనిపించింది. నిజానికి భారత్, అమెరికా మధ్య చాలా ఏళ్ళుగా సత్సంబంధాలే కొనసాగుతున్నాయి. అయినప్పటికీ భారత్ ఈ సూచనను తోసిపుచ్చింది. అటువంటిది, చైనా సూచనకు భారత్ సానుకూలంగా స్పందిస్తుందా అన్నది అనుమానమే. చైనా సూచనను మరింత నిర్మొహమాటంగా తిరస్కరించడంతప్ప భారత్ చేసేదేమీలేదు. మీ ఇంట్లో కొంత భాగాన్ని ఎవరో ఆక్రమించుకుని, మీ పక్కింటి ఆయనతో మీకున్న వివాదాన్ని పరిష్కరిస్తానని ముందుకు రావడం ఎంత విడ్డూరంగా ఉంటుందో ఆలోచించండి! ఇప్పుడు చైనా చేస్తున్న పని కూడా అదే.     పాక్లో భారీగా పెట్టుబడులు పెడుతున్నంత  మాత్రాన మధ్యవర్తిత్వం నెరపవచ్చనుకుంటున్న చైనా, నిజానికి మరో మార్గంలో కశ్మీర్ సమస్యకు పరిష్కారం కనిపెట్టడం మంచిది. భారత్ కూడా ఈ మేరకు సూచించడం మంచిది. పాకిస్థాన్లో చైనా సుమారు 6,200 కోట్ల డాలర్ల పెట్టుబడులు పెడుతోంది. ఇంత భారీగా పెట్టుబడులు పెడుతున్నందువల్ల, పాకిస్థాన్తో చైనాకు మైత్రీ సంబంధాలు బాగా గట్టిపడ్డాయి. చైనా చెప్పినదానికల్లా పాకిస్థాన్, పాకిస్థాన్ చెప్పినదానికల్లా చైనా తల ఊపడం జరుగుతోంది. దీన్ని అడ్డం పెట్టుకుని చైనా ఇప్పటికైనా పాకిస్థాన్మీద ఒత్తిడితెచ్చి, తమవైఖరి మార్చుకునేలా చేయవచ్చు. అవసరమైతే, పాకిస్థాన్ రక్షణ, సైనికాధికారులను కూడా ఒప్పించవచ్చు. సీమాంతర ఉగ్రవాదాన్ని నిరోధించడానికి పాకిస్థాన్ ప్రభుత్వాన్ని, సైనిక వ్యవస్థను అంగీకరింపజేయవచ్చు. పాకిస్థాన్కు చెప్పేముందు చైనా కూడా తనను తాను సరిదిద్దుకోవాల్సి ఉంటుంది. సరిహద్దులవెంట సైనిక బలగాలు మోహరించి కయ్యానికి కాలు దువ్వడం, పేచీకోరు వైఖరి ప్రదర్శించడం వంటివాటికి స్వస్తి చెప్పాలి. ముఖ్యంగా లడఖ్ సమీపంలో ఆక్సాయ్చిన్ వద్ద తాను ఆక్రమించుకున్న ప్రాంతాన్ని విడిచిపెట్టాలి.         చైనా తాను చేపట్టిన అభివృద్ధి కార్యక్రమాలన్నీ భారత్కు భద్రత విషయంలో తీవ్ర ఆందోళన కలిగిస్తున్న వాస్తవాన్ని గ్రహించుకోవాలి. చైనా తన మధ్యవర్తిత్వం బాధ్యతను చిన్న దేశాలకు పరిమితం చేసుకుని, భారత ప్రాంతీయ భద్రత విషయంలో అనుభవిస్తున్న సమస్యలను పరిష్కరించాలి. జైషే మొహమ్మద్కు చెందిన  మౌలానా మసూద్ అజర్ను ఐక్యరాజ్య సమితి అంతర్జాతీయ స్థాయి ఉగ్రవాదిగా గుర్తించకుండా చేస్తున్న ప్రయత్నాలను చైనా విరమించుకోవాలి. చైనా తన అక్రమాలను సమర్థించుకోవడానికి ఎప్పుడు చూసినా తన ప్రాచీన, మధ్యయుగాలనాటి చరిత్రను ఉటంకిస్తుంటుంది. ఇటీవలి చరిత్రను కూడా చైనా ఒక్కసారి నెమరేసుకోవడం మంచిది. ఇస్లామాబాద్లోని లాల్ మస్జిద్ పరిసరాల్లో జైషే మొహమ్మద్కు చెందిన కార్యకర్తలు, నాయకులు తిరుగుతూ ఉంటారు. చైనా అక్కడ వ్యభిచారగృహాలు నిర్వహిస్తోందనే ఆరోపణలు రావడంతో పాకిస్థాన్ సైన్యం ఆ ప్రాంతం మీద దాడులు చేసి పలువురు ఉగ్రవాదులను హతమార్చింది. ఈ విషయం కూడా చైనా గుర్తు చేసుకోవాల్సి ఉంటుంది. ఉపఖండంలో పాకిస్థాన్ దుశ్చర్యలు ఏ విధంగా ఉన్నాయో చైనాకు తెలియనిది కాదు. ఎక్కడ ఎటువంటి మధ్యవర్తిత్వం నెరపాలో, ఏ దేశం మీద ఒత్తిడి తీసుకువచ్చి, శాంతిస్థాపనకు కృషిచేయాలో చైనా ఇప్పటికైనా తెలుసుకోవడం మంచిది.రివ్యూ- రాజశుక
kashmirpai bharat, paakisthaanla madhya madhyavartitvam nerapadaaniki chaina munduku vachindi. madhyavartitvaaniki chainaaku unna arhatalemiti?kashmir samasya jatilamavutunna koddi ee samasyameeda prapanchadesaalu salahalu, suuchanalivvadam ekkuvaindi. prastutam bhaaratlone kaaka, annidesaala  prajala naalukala meeda naanutunnamaata kashmire. amerikaanunchi tarkeevarakuu anni deshaalu bharat, pakisthan madhya kashmir samasyapai madhyavartitvaaniki munduku vastunnaayi. iteevala bhaarata paryatanaku  vachina turky adhyakshudu kuudaa madhyavartitvam, moodava desha jokyam gurinchi bahirangamgaane matladaru. kashmeerlo ugravaada daadulu, sainika daadulu pakisthan  penchutuu pothundadamtho prapancha deshaalu aandolana chendutunnayi. asalu kashmir samasya kaaranamgaane prapanchaaniki ugravaada bedada pattukundannattugaa avi vyaakhyaanistunnaaya. gatavaaram chainakuda kashmir samasyapai bharat, paakla madhya madhyavartitvam nerapadaaniki samsiddhata vyaktamchaesindi.       aa desha adhikara patrikalu ee samasya gurinchi vipulangaa charchistuu, ‘‘itara deshaala aantarangika vyavahaaraallo jokyam chesukokudadane siddhaantaaniki chaina modatinunchii kattubadi undi. chaina parisramalu, vaanijya samsthalu itara deshaallo pettubadulu pettinappudu vaatini kaapaadaalsina baadhyata chaina prabhutvammeeda undanadamlo sandeham ledu. chaina ee vishayamlo tanakemi pattanattu vyavaharinchaledu. chaina tana chuttupakkala deshaallo bhariga pettubadulu pettindi. anduvalla porugudesala madhya evaina vivaadaalu, vibhedaalu unte vaatini parishkarinchadaaniki krushi cheyadamlo tappemi ledani chaina bhaavistondi. adhe uddesamto avasaramaite bharat, pakisthan deshaala madhya kuudaa vivaadaala parishkaaraaniki chaina siddamgaa undi’’ ani telipai. ‘‘mayanmar, bangladesh madhya vivaadaala parishkaaraaniki chaina chesina krushi vijayavantamaindi. adhe anubhavamtho, dakshinasia, agneyasia deshaala madhya kuudaa vivaadaala parishkaaraaniki chorava chupinchalanukuntondi’’ ani kuudaa adhi teliyajesindi.     porugu deshaala vishayamlo chaina chuupistunna aasakti chusi bahusa prapancha deshaala drushtilo aa desham unnatamgaa kanipiste kanipinchavacchu. chaina baadhyataayutamgaa vyavaharistunnatlu anni deshaaluu bhaavinchavachchu. prapancha deshaala madhya chainaaku raajakeeyamgaa, aardhikamgaa unna palukubadi, mukhyamgaa konni chinna deshaalapai daaniki unna pattu chuste chaina aalochana, vaikhari aakattukune vidhamgaane untaayi. mayanmar, bangladesh samasyala parishkaaramvarakuu bagane undi cony, dakshinasia vishayamlo maatram ee aalochana antagaa chellubaatu kaanattu kanipistondi. daani madhyavartitvam kachitamgaa tanaku anukuulamaina desham vaipe untundanadamlo sandehamledu. ikkada chainaaku anukuulamaina desham paakisthaanenani andarikee telusu. bharat, paakla madhya chaina madhyavartitvam nerapadamanedi e sthaayilo, e vidhamgaa untundo mundugaane oohinchavachchu. chainaye asalu doshinduku kaaranaalu anekam unnaayi. indulo modatidi emitante, paakisthaanlaage chaina kuudaa kashmeerlo kontha bhagam aakraminchukundi. ladakhloni aaksaaychinlo sumaru 37,240 chadarapu kilometerla vistiirnam gala bhoomini chaina aakraminchukundi. 1963loo taamu oo dwaipaakshika oppandam dwara ee praantaanni sweekarinchinattu chaina tarachu vaadistuntundi. chaina ee vidhamgaa aaksaaychinlooni kontha bhagam aakraminchukovadam kuudaa kashmir samasyaku oka kaaranamani bharat bhaavistondi. bharat, pakisthan madhya vivaadaalu, vibhedaala parishkaaraaniki chaina madhyavartitvam nerapadamante emito, daani phalitam ela undabotondo ee okka kaaranaanni batti artham chesukovachhu. saadhaaranamgaa swaprayojanam lenide chaina etuvanti udaatta charyakuu paalpadadu. nijaaniki hinduumahaasamudramloonuu, asia khandamloonuu praabalyam penchukoovadaaniki chaina gatha aarellugaa enno dushkaaryaalaku paalpadutondi. bharat chuttu unna deshaalalo abhivruddhi karyakalapala musugulo sainika balagaalanu penchukuntondi. bharat vishayamlo aneka paryayalu kayyaniki kaalu duvvindi. prastutam mayanmar, nepal, marishus, srilanka, pakisthan, bangladesh, tibet taditara deshaallo rodlu, revulu, vimaanaasrayaalu, railu maargaalu, itara praajektulu bhaareeyettuna nirmistondi. prati daani daggara avasaramunna lekapoyina bhari sankhyalo sainika balagaalanu, sthaavaraalanu erpaatu chestondi. ee bhari abhivruddhi vyuuhaaniki mutyaalasaraalani perupettindi.               adhe paddhatilo, bhaaratlo paakisthaantho paatu taanu aakraminchukunna praantaala daggara kuudaa chaina tana praabalyam penchukuntondi. pak aakramita kashmeerloonuu, gilgit-baltisthaanlonu adhi abhivruddhi kaaryakramaalu chepatti, saravegamto puurti chestondi. ikkada marenno praathamika sadupaayaalu kuudaa kalpistondi. vidyuchchakti kendraalu, rodla nirmaanam, aaspatrula nirmaanam, neeti sarafara vasatulu vanti abhivruddhi kaaryakramaalanu chepattindi. deeniki chaina ‘chaina- pakisthan aardhika nadava’ ani paeru pettindi. bhaarata chuttura, bhaarata sarihaddullo, porugu deshaallo bhariga rodla nirmaanam chepattadam bhaaratku aandolana kaliginche parinaamam. pak aakramita kashmeerlo bharat sarihaddulaku daggaragaa rodla nirmaanam, itara abhivruddhi kaaryakramaalu chepattadam, vaati rakshanaku sainika balagaalanu kuudaa bhariga moharinchadampai aneka paryayalu aandolana vyaktam chesindi. upakhandamlo itara deshaalu sainika balagaalanu moharinchadampai america, aikyarajya samiti, itara agraraajyaalaku firyaadu chesindi. chainaaku kuudaa nirasana teliyajesindi. aina, tana kaaryakalaapaalu konasagistune undi.idoka kotta pannagambharat – pakisthan madhya madhyavartitvam nerapadaaniki chainaaku etuvanti arhata ledanadamlo sandeham ledu. paakisthaanlo bhariga pettubadulu pettadame tana arhata ani chaina anukunte porapaatu paddatte. madhyavartitvam neraputamani gatamlo america suchinchinappude ee aalochana bhaarataku duruddesacharyagaa, anavasara jokyamgaa kanipinchindi. nijaaniki bharat, america madhya chala ellugaa satsambandhaale konasaagutunnaayi. ayinappatiki bharat ee suuchananu tosipuchindi. atuvantidi, chaina suuchanaku bharat saanukuulamgaa spandistundaa annadi anumaname. chaina suuchananu marinta nirmohamaatamgaa tiraskarinchadamtappa bharat chesedemeeledu. mee intlo kontha bhaagaanni evaro aakraminchukuni, mee pakkinti aayanatho meekunna vivaadaanni parishkaristaanani munduku ravadam entha vidduuramgaa untundo aalochinchandi! ippudu chaina chestunna pani kuudaa adhe.     paaklo bhariga pettubadulu pedutunnanta  maatraana madhyavartitvam nerapavachanukuntunna chaina, nijaaniki maro maargamlo kashmir samasyaku parishkaaram kanipettadam manchidi. bharat kuudaa ee meraku suuchinchadam manchidi. paakisthaanlo chaina sumaru 6,200 kotla dalarla pettubadulu pedutondi. inta bhariga pettubadulu pedutunnanduvalla, paakisthaantho chainaaku maitri sambandhaalu baga gattipaddaayi. chaina cheppinadanikalla pakisthan, pakisthan cheppinadanikalla chaina tala oopadam jarugutondi. deenni addam pettukuni chaina ippatikaina paakisthaanmeeda ottiditecchi, tamavaikhari marchukunela cheyavachu. avasaramaite, pakisthan rakshana, sainikaadhikaarulanu kuudaa oppinchavacchu. seemantara ugravaadaanni nirodhinchadaaniki pakisthan prabhutvaanni, sainika vyavasthanu angeekarimpajeyavachhu. paakisthaanku cheppemundu chaina kuudaa tananu taanu sarididdukovalsi untundi. sarihaddulaventa sainika balagaalu moharinchi kayyaniki kaalu duvvadam, pechikoru vaikhari pradarsinchadam vantivaatiki swasti cheppali. mukhyamgaa ladakh sameepamlo axaitchin vadda taanu aakraminchukunna praantaanni vidichipettaali.         chaina taanu chepattina abhivruddhi kaaryakramaalannii bhaaratku bhadrata vishayamlo teevra aandolana kaligistunna vaastavaanni grahinchukovali. chaina tana madhyavartitvam baadhyatanu chinna deshaalaku parimitam chesukuni, bhaarata praantiiya bhadrata vishayamlo anubhavistunna samasyalanu parishkarinchaali. jaishe mohammadku chendina  moulana masud ajarnu aikyarajya samiti antarjaatiiya sthaayi ugravaadigaa gurtinchakunda chestunna prayatnaalanu chaina viraminchukovali. chaina tana akramaalanu samarthinchukovadaaniki eppudu chusina tana praacheena, madhyayugaalanaati charitranu utankistuntundi. iteevali charitranu kuudaa chaina okkasari nemareskovadam manchidi. islaamaabaadlooni lal masjid parisaraallo jaishe mohammadku chendina kaaryakartalu, naayakulu tirugutuu untaaru. chaina akkada vyabhichaaragruhaalu nirvahistondane aaropanalu raavadamtho pakisthan sainyam aa praantam meeda daadulu chesi paluvuru ugravaadulanu hatamaarchindi. ee vishayam kuudaa chaina gurtu chesukovalsi untundi. upakhandamlo pakisthan duscharyalu e vidhamgaa unnayo chainaaku teliyanidi kaadu. ekkada etuvanti madhyavartitvam nerapalo, e desham meeda ottidi teesukuvacchi, saantisthaapanaku krushicheyaalo chaina ippatikaina telusukovadam manchidi.rivyuu- rajasuka